दयाछपरा। बैरिया थाना क्षेत्र के एनएच-31 मार्ग पर स्थित दयाछपरा ढाले के समीप टाड़ी निवासी पूर्व सैनिक सुरेंद्र यादव पुत्र सियाराम यादव की बाइक सवार हमलवारों ने गोली मारकर हत्या कर दी। सुरेंद्र की हत्या करने के बाद हमलवार हवा में फायरिंग करते हुए फरार हो गए। चार हमलावर दो बाइक पर सवार थे। वे बलिया की ओर से आए और हत्या के बाद बैरिया की ओर फरार हो गए। इस घटना के बाद से क्षेत्र में दहशत का माहौल है। सूचना के बाद पुलिस अधीक्षक ओंकारनाथ सिंह, सीओ बैरिया सहित कई थाने की फोर्स मौके पर पहुंच गई।